ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 13 /2557เรื่อง หลักเกณฑ์ในรายละเอียดเกี่ยวกับการดํารงเงินกองทุน และข้อกําหนดกรณีผู้ประกอบธุรกิจไม่สามารถดํารงเงินกองทุนได้ อาศัยอํานาจตามความในมาตรา 141 วรรคหนึ่ง (2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 โดยได้รับความเห็นชอบจากคณะกรรมการกํากับตลาดทุน มาตรา 109 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 มาตรา 19 และมาตรา 50 แห่งพระราชบัญญัติสัญญาซื้อขายล่วงหน้า พ.ศ. 2546 ข้อ 5 และข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 4 /2557 เรื่อง การดํารงเงินกองทุนของผู้ประกอบธุรกิจที่ได้รับใบอนุญาตเฉพาะบางประเภทธุรกิจ ลงวันที่ 5 มิถุนายน พ.ศ. 2557 และข้อ 1(3) แห่งประกาศคณะกรรมการกํากับตลาดทุน ที่ ทธ. 59/2552 เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 3 สิงหาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2557 เป็นต้นไปข้อ ๒ ในประกาศนี้ "ผู้ประกอบธุรกิจ" หมายความว่า ผู้ประกอบธุรกิจหลักทรัพย์ และผู้ประกอบธุรกิจสัญญาซื้อขายล่วงหน้า ซึ่งมีหน้าที่ดํารงเงินกองทุนตามประกาศการดํารงเงินกองทุน "ประกาศการดํารงเงินกองทุน" หมายความว่า ประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนของผู้ประกอบธุรกิจที่ได้รับใบอนุญาตเฉพาะบางประเภทธุรกิจ "สมาคมตลาดตราสารหนี้ไทย" หมายความว่า สมาคมตลาดตราสารหนี้ไทยที่ได้รับใบอนุญาตและจดทะเบียนกับสํานักงาน "สถาบันการเงิน" หมายความว่า (1) ธนาคารพาณิชย์ตามกฎหมายว่าด้วยธุรกิจสถาบันการเงิน (2) สถาบันการเงินที่มีกฎหมายเฉพาะจัดตั้งขึ้นซึ่งเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน (3) ธนาคารอิสลามแห่งประเทศไทย"กองทุนรวม" หมายความว่า(1) กองทุนรวมที่จัดตั้งและจัดการตามกฎหมายว่าด้วยหลักทรัพย์และตลาดหลักทรัพย์(2) โครงการจัดการลงทุนต่างประเทศตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับการเสนอขายหน่วยของโครงการจัดการลงทุนต่างประเทศหมวด ๑ สินทรัพย์ที่ใช้ในการดํารงเงินกองทุน ส่วน ๑ สินทรัพย์สภาพคล่อง ข้อ ๓ สินทรัพย์สภาพคล่องที่สามารถใช้ในการดํารงเงินกองทุน ได้แก่ สินทรัพย์ที่ปราศจากภาระผูกพันดังต่อไปนี้ (1) เงินสด (2) เงินฝากหรือบัตรเงินฝากของสถาบันการเงินที่สามารถขอไถ่ถอนได้โดยไม่มีข้อจํากัดเรื่องกําหนดเวลาการไถ่ถอน(3) ตราสารหนี้ภาครัฐไทยดังต่อไปนี้ (ก) ตั๋วเงินคลัง (ข) พันธบัตรรัฐบาล (ค) พันธบัตรธนาคารแห่งประเทศไทย (ง) พันธบัตร ตั๋วแลกเงิน ตั๋วสัญญาใช้เงิน หรือหุ้นกู้ ที่กระทรวงการคลังหรือกองทุนเพื่อการฟื้นฟูและพัฒนาระบบสถาบันการเงินเป็นผู้ออก ผู้สั่งจ่าย ผู้รับรอง ผู้รับอาวัล หรือผู้ค้ําประกัน ในกรณีตราสารหนี้ตามวรรคหนึ่งมีอายุคงเหลือเกินกว่าสิบปี ตราสารหนี้ดังกล่าวต้องมีการซื้อขายโดยเฉลี่ยทุกสองสัปดาห์และมีอัตราการเปลี่ยนมือ (turnover) ย้อนหลังสามเดือนล่าสุดโดยเฉลี่ยไม่ต่ํากว่าร้อยละหกจุดสองห้าของยอดคงค้าง ตามรายชื่อที่สมาคมตลาดตราสารหนี้ไทยประกาศล่าสุด(4) ตราสารหนี้ต่างประเทศที่เป็นประเภทและมีลักษณะทํานองเดียวกับตราสารหนี้ภาครัฐไทยตาม (3) ซึ่งมีรัฐบาลต่างประเทศ หรือองค์การระหว่างประเทศ เป็นผู้ออก ผู้สั่งจ่าย ผู้รับรอง ผู้รับอาวัล หรือ ผู้ค้ําประกัน (5) ตราสารหนี้ประเภท ตั๋วแลกเงิน ตั๋วสัญญาใช้เงิน พันธบัตร หุ้นกู้แต่ไม่รวมถึงหุ้นกู้อนุพันธ์และหุ้นกู้ที่ผู้ถือมีภาระผูกพัน ซึ่งมีรัฐวิสาหกิจหรือภาคเอกชนเป็นผู้ออก ผู้สั่งจ่าย ผู้รับรอง ผู้รับอาวัล หรือผู้ค้ําประกัน ในกรณีตราสารหนี้ตามวรรคหนึ่งมีอายุคงเหลือเกินกว่าสามเดือน ตราสารหนี้ดังกล่าวต้องมีการซื้อขายโดยเฉลี่ยทุกสองสัปดาห์และมีอัตราการเปลี่ยนมือ (turnover) ย้อนหลังสามเดือนล่าสุดโดยเฉลี่ยไม่ต่ํากว่าร้อยละหกจุดสองห้าของยอดคงค้าง ตามรายชื่อที่สมาคมตลาดตราสารหนี้ไทยประกาศล่าสุด(6) หุ้นจดทะเบียนในตลาดหลักทรัพย์แห่งประเทศไทยที่มีรายชื่อในการคํานวณดัชนี SET100 (7) หน่วยลงทุนของกองทุนรวมตลาดเงิน(8) หน่วยลงทุนของกองทุนรวมที่มีกําหนดระยะเวลาการรับซื้อคืนหน่วยลงทุนไว้ไม่เกินเก้าสิบวัน และมีนโยบายการลงทุนอย่างใดอย่างหนึ่งดังต่อไปนี้ไม่น้อยกว่าร้อยละแปดสิบของมูลค่าทรัพย์สินสุทธิของกองทุนรวม (ก) มีนโยบายลงทุนในสินทรัพย์สภาพคล่องตาม (1) ถึง (7) ประเภทใดประเภทหนึ่งหรือหลายประเภท ทั้งนี้ หากเป็นกรณีที่มีนโยบายลงทุนในสินทรัพย์สภาพคล่องตาม (2) (4) และ (5) สินทรัพย์สภาพคล่องดังกล่าวต้องมีผลการจัดอันดับความน่าเชื่อถือเป็นไปตามหลักเกณฑ์ที่กําหนดไว้ในข้อ 6 ด้วย (ข) มีนโยบายการลงทุนในหน่วยลงทุนตาม (ก)ในกรณีที่ระยะเวลารับซื้อคืนหน่วยลงทุนตามวรรคหนึ่ง (8) เกินกว่าหกสิบวัน ให้ใช้มูลค่าของหน่วยลงทุนในการคํานวณการดํารงเงินกองทุนได้เพียงกึ่งหนึ่งของมูลค่าของหน่วยลงทุนข้อ ๔ การลงทุนในหรือมีไว้ซึ่งสินทรัพย์สภาพคล่องตามข้อ 3 ต้องไม่มีลักษณะเป็นการลงทุนระยะสั้นโดยมีเจตนาเพื่อการขายต่อ หรือเพื่อแสวงหาประโยชน์จากการเปลี่ยนแปลงหรือความแตกต่างของราคาข้อ ๕ สินทรัพย์สภาพคล่องตามข้อ 3(3) (4) และ (5) ต้องมีลักษณะดังต่อไปนี้ด้วย(1) เป็นตราสารหนี้ที่ขึ้นทะเบียนกับสมาคมตลาดตราสารหนี้ไทย (2) มีการจ่ายผลตอบแทนในรูปของอัตราดอกเบี้ยคงที่หรืออัตราดอกเบี้ยลอยตัว (3) ในกรณีที่มีการรับรอง รับอาวัล สลักหลัง หรือค้ําประกัน ตราสารหนี้ ต้องเป็นการรับรองตลอดไป รับอาวัลทั้งจํานวน สลักหลังโอนประเภทมีสิทธิไล่เบี้ยโดยไม่มีข้อกําหนดลบล้างหรือจํากัดความรับผิดของผู้สลักหลัง หรือค้ําประกันต้นเงินและดอกเบี้ยเต็มจํานวนอย่างไม่มีเงื่อนไข แล้วแต่กรณีข้อ ๖ สินทรัพย์สภาพคล่องตามข้อ 3(2) (4) และ (5) ต้องมีผลการจัดอันดับความน่าเชื่อถือของตราสาร เว้นแต่ในกรณีที่สินทรัพย์สภาพคล่องดังกล่าวไม่มีผลการจัดอันดับความน่าเชื่อถือของตราสาร ให้พิจารณาเลือกใช้ผลการจัดอันดับความน่าเชื่อถืออย่างใดอย่างหนึ่งดังต่อไปนี้แทน โดยให้เลือกใช้ผลการจัดอันดับความน่าเชื่อถือที่สามารถใช้ประกอบการพิจารณาเพื่อตัดสินใจลงทุนในสินทรัพย์สภาพคล่องประเภทนั้น ๆ ได้(1) อันดับความน่าเชื่อถือของผู้ออกตราสารหรือสถาบันการเงินผู้รับเงินฝาก ทั้งนี้ ในกรณีที่ผู้ออกตราสารหรือสถาบันการเงินดังกล่าวเป็นธนาคารที่มีกฎหมายเฉพาะจัดตั้งขึ้น ให้หมายความรวมถึงอันดับความน่าเชื่อถือสนับสนุน (support rating) ด้วย(2) อันดับความน่าเชื่อของผู้รับรอง ผู้รับอาวัล ผู้สลักหลัง หรือผู้ค้ําประกัน ของตราสารผลการจัดอันดับตามวรรคหนึ่งต้องมีผลการจัดอันดับอยู่ในอันดับที่สามารถลงทุนได้และได้รับการจัดอันดับโดยสถาบันจัดอันดับความน่าเชื่อถือที่ได้รับความเห็นชอบจากสํานักงานส่วน ๒ กรมธรรม์ประกันภัย ข้อ ๗ กรมธรรม์ประกันภัยที่สามารถใช้ในการดํารงเงินกองทุน ต้องเป็นไปตามหลักเกณฑ์ดังต่อไปนี้(1) ต้องเป็นกรมธรรม์ประกันภัยความรับผิดที่เกิดขึ้นจากการประกอบวิชาชีพ (professional indemnity insurance) ที่ครอบคลุมความเสียหายอันเกิดขึ้นจากการดําเนินงานของผู้ประกอบธุรกิจหรือบุคลากรของผู้ประกอบธุรกิจที่ได้กระทําไปในนามของผู้ประกอบธุรกิจ(2) ให้ใช้กรมธรรม์ประกันภัยได้เฉพาะกรณีที่ผู้ประกอบธุรกิจต้องดํารงเงินกองทุนตามอัตราหรือมูลค่าสูงสุดที่เกิดจากวิธีการคํานวณจากรายได้ที่เกี่ยวข้องกับการประกอบธุรกิจ และให้ใช้กรมธรรม์ประกันภัยในการดํารงเงินกองทุนได้เฉพาะส่วนที่เกินกว่าอัตราหรือมูลค่าที่เกิดจากวิธีการคํานวณจากค่าใช้จ่ายที่เกี่ยวข้องกับการประกอบธุรกิจเท่านั้น(3) ให้คํานวณมูลค่ากรมธรรม์ประกันภัยในการดํารงเงินกองทุนได้เพียงกึ่งหนึ่งของจํานวนเงินซึ่งเอาประกันภัย เว้นแต่ในกรณีที่กรมธรรม์ประกันภัยครอบคลุมความเสียหายนับแต่วันที่เริ่มประกอบธุรกิจ ให้คํานวณมูลค่าของกรมธรรม์ประกันภัยได้เต็มจํานวนเงินซึ่งเอาประกันภัยหมวด ๒ การคํานวณและรายงานการดํารงเงินกองทุน ข้อ ๘ ให้ผู้ประกอบธุรกิจคํานวณอัตราหรือมูลค่าของเงินกองทุนที่ต้องดํารงตามประกาศการดํารงเงินกองทุนปีละสองครั้ง โดยให้คํานวณทุกวันทําการสุดท้ายของเดือนมิถุนายนและเดือนธันวาคม ข้อ ๙ ให้ผู้ประกอบธุรกิจคํานวณมูลค่าสินทรัพย์สภาพคล่องหรือกรมธรรม์ที่ใช้ในการดํารงเงินกองทุนดังกล่าวในวันทําการสุดท้ายของแต่ละไตรมาส เว้นแต่กรณีที่ปรากฏเหตุที่อาจทําให้มูลค่าสินทรัพย์สภาพคล่องหรือกรมธรรม์ที่ใช้ในการดํารงเงินกองทุนดังกล่าวเปลี่ยนแปลงไป ให้ผู้ประกอบธุรกิจคํานวณมูลค่าสินทรัพย์สภาพคล่องหรือกรมธรรม์ดังกล่าวใหม่ตามหลักเกณฑ์และภายในระยะเวลาดังต่อไปนี้(1) เมื่อเกิดเหตุการณ์ที่มีนัยสําคัญอันอาจส่งผลกระทบต่อมูลค่าของสินทรัพย์สภาพคล่องหรือกรมธรรม์ ให้คํานวณมูลค่าสินทรัพย์สภาพคล่องหรือกรมธรรม์ในวันทําการที่เกิดเหตุการณ์นั้น(2) เมื่อมีการจําหน่าย จ่าย โอน หรือไถ่ถอนสินทรัพย์สภาพคล่องหรือกรมธรรม์ ให้คํานวณมูลค่าสินทรัพย์สภาพคล่องหรือกรมธรรม์ในวันทําการนั้น(3) เมื่อมีการลงทุนในหรือมีไว้ซึ่งทรัพย์สินที่เป็นสินทรัพย์สภาพคล่องประเภทหุ้น ให้คํานวณมูลค่าทรัพย์สินที่ใช้ดํารงเป็นเงินกองทุนทุกสิ้นวันทําการ(4) เมื่อมีการลงทุนในหรือมีไว้ซึ่งทรัพย์สินที่เป็นสินทรัพย์สภาพคล่องประเภทหน่วยลงทุนของกองทุนรวมที่มีการลงทุนในหุ้นไม่ว่าทางตรงหรือทางอ้อม ให้คํานวณมูลค่าทรัพย์สินที่ใช้ดํารงเป็นเงินกองทุนทุกสิ้นวันทําการที่มีการเปิดเผยมูลค่าของหน่วยลงทุนดังกล่าวข้อ ๑๐ ให้ผู้ประกอบธุรกิจรายงานการดํารงเงินกองทุนต่อสํานักงาน ตามแบบ ท.ป. 4 แบบ ท.ป. 5 หรือแบบ ท.ป. 6 และคําอธิบายประกอบการรายงาน แล้วแต่กรณี ที่แนบท้ายประกาศนี้ ทั้งนี้ ตามหลักเกณฑ์และภายในระยะเวลาดังต่อไปนี้(1) กรณีการดํารงเงินกองทุนตั้งแต่เดือนมกราคมถึงเดือนมิถุนายนของแต่ละปี ให้ยื่นรายงานภายในวันที่ 7 กรกฎาคมของปีนั้น(2) กรณีการดํารงเงินกองทุนตั้งแต่เดือนกรกฎาคมถึงเดือนธันวาคมของแต่ละปี ให้ยื่นรายงานภายในวันที่ 7 มกราคมของปีถัดไปข้อ ๑๑ ให้ผู้ประกอบธุรกิจจัดทําและจัดเก็บเอกสารการดํารงเงินกองทุนไว้ ณ ที่ทําการของผู้ประกอบธุรกิจในลักษณะที่พร้อมเรียกดูหรือจัดให้สํานักงานตรวจสอบได้เมื่อได้รับการร้องขอหมวด ๓ ข้อกําหนดกรณีผู้ประกอบธุรกิจ ไม่สามารถดํารงเงินกองทุนได้ ข้อ ๑๒ ในหมวดนี้"หน่วยลงทุน" หมายความว่า หน่วยลงทุนของกองทุนรวม ใบทรัสต์ของทรัสต์ที่มีลักษณะทํานองเดียวกับกองทุนรวม หรือหลักทรัพย์อื่นที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุนข้อ ๑๓ ให้ผู้ประกอบธุรกิจที่ไม่สามารถดํารงเงินกองทุนได้ตามประกาศการดํารงเงินกองทุนปฏิบัติดังต่อไปนี้ (1) มีหนังสือแจ้งการไม่สามารถดํารงเงินกองทุน พร้อมด้วยสาเหตุ โดยยื่นต่อสํานักงานภายในสองวันทําการนับแต่วันที่รู้หรือควรรู้ว่าไม่สามารถดํารงเงินกองทุนได้(2) จัดส่งแผนหรือแนวทางแก้ไขต่อสํานักงานภายในสิบวันนับแต่วันที่รู้หรือควรรู้ว่าไม่สามารถดํารงเงินกองทุนได้ เว้นแต่ก่อนครบกําหนดระยะเวลาดังกล่าวสามารถแก้ไขเงินกองทุนให้เป็นไปตามประกาศการดํารงเงินกองทุนได้ติดต่อกันไม่น้อยกว่าห้าวันทําการ(3) ดําเนินการตามแนวทางการแก้ไขที่ได้แจ้งต่อสํานักงานตาม (2) เพื่อให้สามารถกลับมาดํารงเงินกองทุนให้เป็นไปตามที่ประกาศการดํารงเงินกองทุนกําหนดภายในสามสิบวันนับแต่วันที่ไม่สามารถดํารงเงินกองทุนได้ เว้นแต่จะได้รับการผ่อนผันจากสํานักงานเนื่องจากมีเหตุจําเป็นและสมควร(4) มีหนังสือแจ้งผลการดําเนินการให้สํานักงานทราบภายในสองวันทําการนับแต่วันที่สามารถกลับมาดํารงเงินกองทุนได้ตามแผนหรือแนวทางการแก้ไขที่ได้แจ้งต่อสํานักงานตาม (2)ข้อ ๑๔ ในระหว่างที่ผู้ประกอบธุรกิจไม่สามารถดํารงเงินกองทุนตามประกาศการดํารงเงินกองทุนหรืออยู่ในระหว่างดําเนินการตามข้อ 13(3) ห้ามมิให้ผู้ประกอบธุรกิจดําเนินการดังต่อไปนี้ จนกว่าจะสามารถดํารงเงินกองทุนได้ตามประกาศการดํารงเงินกองทุน (1) ให้บริการแก่ลูกค้ารายใหม่(2) ขยายระยะเวลาการให้บริการแก่ลูกค้ารายเดิมของผู้ประกอบธุรกิจที่ปรึกษาการลงทุนหรือที่ปรึกษาสัญญาซื้อขายล่วงหน้า(3) กระทําการอื่นใดที่มีลักษณะเป็นการเพิ่มความเสี่ยงต่อฐานะการเงิน การดําเนินงาน หรือการปฏิบัติตามข้อตกลงกับลูกค้า ทั้งนี้ ตามที่สํานักงานกําหนดข้อ ๑๕ ในกรณีที่ผู้ประกอบธุรกิจไม่สามารถกลับมาดํารงเงินกองทุนได้ภายในระยะเวลาตามข้อ 13(3) หรือมีเงินกองทุนเป็นศูนย์ติดต่อกันเกินกว่าห้าวันทําการ ให้ผู้ประกอบธุรกิจปฏิบัติดังต่อไปนี้(1) ระงับการประกอบธุรกิจในประเภทที่เกี่ยวข้องกับการดํารงเงินกองทุนจนกว่าจะสามารถดํารงเงินกองทุนได้ตามประกาศการดํารงเงินกองทุน และได้รับอนุญาตจากสํานักงานให้ดําเนินธุรกิจต่อไปได้ตามปกติ(2) กรณีเป็นผู้ประกอบธุรกิจหลักทรัพย์การเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่เป็นหน่วยลงทุน ซึ่งมีการเก็บรักษาทรัพย์สินของลูกค้าไว้ในครอบครอง ให้ปฏิบัติดังนี้ (ก) ดําเนินการให้ลูกค้าแต่ละรายเป็นผู้มีชื่อเป็นผู้ถือหน่วยลงทุนของกองทุนรวมโดยตรง (ข) โอนบัญชีการซื้อขายหน่วยลงทุนของลูกค้าแต่ละรายไปยังบริษัทหลักทรัพย์ประเภทใดประเภทหนึ่งดังต่อไปนี้เป็นผู้ให้บริการแทน ทั้งนี้ ตามที่ลูกค้าแจ้งความประสงค์ไว้ 1. บริษัทหลักทรัพย์ประเภทการจัดการกองทุนรวมซึ่งเป็นผู้จัดตั้งและจัดการกองทุนรวมนั้น ๆ 2. บริษัทหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่สามารถให้บริการซื้อขายหน่วยลงทุนได้ (ค) ดําเนินการตาม (ก) และ (ข) ให้แล้วเสร็จภายในห้าวันทําการนับแต่วันที่ไม่สามารถกลับมาดํารงเงินกองทุนได้ภายในระยะเวลาตามข้อ 13(3) หรือนับแต่วันที่มีเงินกองทุนเป็นศูนย์ติดต่อกันเกินกว่าห้าวันทําการ เว้นแต่จะได้รับการผ่อนผันระยะเวลาจากสํานักงานเนื่องจากมีเหตุจําเป็นและสมควร ทั้งนี้ หากมีค่าใช้จ่ายเกิดขึ้นจากการดําเนินการดังกล่าว ให้ผู้ประกอบธุรกิจเป็นผู้รับผิดชอบค่าใช้จ่ายนั้น(3) แจ้งให้ลูกค้าทราบเป็นลายลักษณ์อักษรถึงการระงับการประกอบธุรกิจตาม (1) หรือการดําเนินการตาม (2) โดยไม่ชักช้า(4) กระทําการหรืองดเว้นการกระทําอื่นใดตามที่สํานักงานกําหนด เพื่อให้ผู้ประกอบธุรกิจสามารถกลับมาดํารงเงินกองทุนได้ตามประกาศการดํารงเงินกองทุนผู้มีอํานาจลงนาม - ประกาศ ณ วันที่ 5 มิถุนายน พ.ศ. 2557 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์